

ประชาสัมพันธ์

เรื่อง การส่งเสริมการใช้จักรยานในชีวิตประจำวันตามนโยบายของรัฐบาล

ด้วยกรมส่งเสริมการปกครองส่วนท้องถิ่นแจ้งให้ทราบว่า เมื่อวันที่ ๓ ตุลาคม ๒๕๕๗ พลเอกประยุทธ์ จันทร์โอชา นายกรัฐมนตรี ได้กล่าวถึง **“นโยบายการส่งเสริมการใช้จักรยาน”** ในรายการคืนความสุขให้คนในชาติ ว่ารัฐบาลจะเร่งเสริมให้มีเส้นทางจักรยานที่ปลอดภัยให้ผู้ขับขี่มากขึ้นให้ทั่วถึงทุกภูมิภาค และอาจจะสามารถเชื่อมโยงให้เกิดเส้นทางจักรยานเพื่อการสัญจรและการท่องเที่ยว โดยให้มีในพื้นที่ทุกจังหวัดและทุกพื้นที่ และยังเป็นการช่วยประเทศลดการใช้พลังงาน ลดมลพิษและรักษาสิ่งแวดล้อม จังหวัดตรังได้แจ้งขอความร่วมมือองค์กรปกครองส่วนท้องถิ่นในการรณรงค์ใช้จักรยานในชีวิตประจำวัน องค์การบริหารส่วนตำบลควนธานี จึงขอรณรงค์ให้ประชาชนในพื้นที่ตำบลควนธานี ร่วมการรณรงค์การใช้จักรยานในชีวิตประจำวัน ตามนโยบายของรัฐบาลดังกล่าว